
сят спасение при могъщия татарски властник Ногай, а “земята Браничев- 
ска” е включена към владенията на Стефан Драгутин”. След смъртта на 
Стефан Драгутин през 1316 г., Стефан Урош П Милутин завладява земите 
му. Само няколко години по-късно, през есента на 1319 г., унгарският крал 
Карл Роберт (1308-1342) изтласква сърбите от областта Мачва и Белград”. 
Българският цар Михаил Ш Шишман (1323-1330) води военни 
действия с унгарците на север от Дунав. Въпреки че губи стратегическата 
крепост Гурен (при дн. с. Гура Въий в Румъния)“, той успява да наложи 
(за последен път!) българската власт в Белград и Браничево. Писмо на 
папа Йоан ХХП (1316-1334) до католическия епископ на Белград Андрей 
от 1329 г. свидетелства, че българите владеят града. Римският първосве- 
щеник споменава, че епископът не може да изпълнява църковните задъл- 
жения в своята епархия, защото “схизматиците на Българското царство 
държат завзета тази църква”. Сигурно след гибелта на Михаил Ш Шиш- 
ман в битката при Велбъжд (28 юли 1330 г.), унгарците си връщат Бел- 
град. Никога повече голямата дунавска крепост не попада в български 
ръце. Градът е под унгарска или сръдска власт, а през 1521 г. е превзет от 
османците. Българското население на Белград дейно участва в неговата 
защита от османските войски. Затова след завладяването на града турци- 
те преселват тамошните българи в Цариград и околностите му“. 
Българското политическо, църковно и етническо присъствие в 
Белградската област през Средновековието са безспорни. В продължение 
на векове Белград основателно е приеман за български град, от който за- 
почва България. По време на османското владичество, с притока на насе- 
ление от Южна Сърбия, постепенно сръбският етнически елемент в райо- 
ните на Белград и Браничево става преобладаващ”. Превръщането на се- 
верозападната българска покрайнина в сръбско държавно средище в на- 
чалото на ХХ в. още веднъж ярко показва каква голяма част от своето 
етническо землище с загубил българският народ през столетията. 

КРАТКО ИЗВЕСТИЕ ЗА БАЧКОВКИЯ 
МАНАСТИР В ПЪТЕПИСА НА 
ГРУЗИНСКИЯ СВЕЩЕНИК ПЕТРЕ 
КОНЧОШВИЛИ ОТ 1899 ГОДИНА 


Станимир Звездов 


Петре Кончошвили (1836 - 1909) с роден в село Сабуе, разполо- 
жено в най-източната част на Грузия, тогава в състава на Руската импе- 
рия където баща му бил свещеник. Той имал по-възрастен брат, както и 
по-малки брат и сестра. Когато Петре бил на 10 години баща му починал 
и по-големият му брат поел грижата за семейството. Първоначално той 
учил в Теологичният институт в град Телави, най-големият град на облас- 
тта, след което се записал в Семинарията в Гбилиси. След завършването и 
Кончошвили се оженил за Марта Махвиладзе и станал свещеник, като 
заедно с още няколко свещеника поел службите в седем църкви в областта 
Саингило. Там той заедно със съпругата си отворил училище, където Мар- 
та преподавала четене, писане, математика и география. Когато бил на 29 
години Петре се преместил в Джава, днес на територията на Южна Осе- 
тия. През 1873 година се преселил в Тбилиси за да преподава в Женският 
институт теология. Там той бил издигнат в ранг протойерей. Делото на 
живота му, с което той се занимавал години наред е създаването на по- 
точен превод на Библията на грузински език. След като през 1890 година 
съпругата му починала, три години по-късно през 1899 година той се вклю- 
чил в руска мисия до Светите земи. Неговото пътешествие включвало по- 
сещение на християнските светини в Истанбул, Йерусалим и Света гора 
(Атон). Впечатленията си от това пътешествие Кончошвили описал в пъ- 
тепис, който бил публикуван през 1901 година. През 1905 година той бил 
издигнат за епископ на Алаверди, а през 1907 година на 71 години за епис- 
коп на Гори. Починал през 1909 година". 

В пътеписа на Петре Кончошвили има дял, където се изброяват 


1. Реше Копспозвуш - Тгауе!5 го Тегизает ап Моши! Ашов, гапяатед Бу 
Мла ЕБапо9хе апд Тобп УМ Ккшвоп, 2014, рр. ХУ - ХХХТУ. 

грузинските манастири и църкви извън границите на Грузия. Сред под- 
робният списък на грузински обители в Палестина, Сирия, Света гора и 
други има кратко известие, което визира Бачковският манастир, основан 
през 1083 година от братята Григорий и Абазий Бакуриани, грузинци на 
византийска служба, на територията на днешна България, в района на град 
Асеновград. 

В настоящето съобщение ще бъде представен преводът на ан- 
глийски език, както и превод на български език на това съобщение, на 
което досега не с обръщано внимание, като се направи опит за коментар. 

“29. Мопаз(егу о! 51. Кшо, Ше Едиа! ог Ше Аровйез, п Вшрапа, 
ш Ше тошчашъв, Гуепту уетвйв амау от РъШрроройз, ай 15 ИП тодаусай4 
Ше Сеогрлап Мопа гу”. 

“29. Манастирът на Св. Нино, равноапостолна, в България, в 
планините, на двадесет версти? от Филипополис, който и до днес се нари- 
ча Грузинският манастир”. 

Света Нино (Нина) е най-почитаната светица в Грузия“. По-вре- 
мето на управлението на грузинският цар Мириан ПР, благодарение на 
нейните проповеди царят приел християнската вяра. Точната година не е 
ясна, но се предполага, че през 327 или 337 година, християнството било 
разпространено сред грузинският народ. 

Според Типика (Устава) на Бачковския манастир изготвен от 
Григорий Бакуриани, манастирът е кръстен на Божията майка, Богоро- 
дица". В известието той се свързва с култа към Света Нино, за което няма 
други данни в досега известните извори. Информацията, че т. нар. Гру- 
зински манастир е на двадесет версти от Филипополис, тоест Пловдив без 
съмнение се отнася за Бачковския манастир, тъй като нито през Средно- 
вековието, нито в по-ново време е известен друг център на грузинското 
монашество, какъвто е бил манастирът през първите векове от съществу- 
ването си”. 

Като цяло това кратко известие на Бачковския манастир в спи- 
сък свързан с грузински обители извън територията на Грузия, и то от 
самия край на ХХ век, когато обителта е без съмнение с български ха- 
рактер , показва, че грузинците все още запазвали историческата памет, 
че той е основан от грузинци и бил духовно средище на техния народ про- 
дължителен период от време, както ясно личи от техния летописен свод 
“Картлис Цховреба”, където се споменава, че той бил обдаряван богато 
от грузинските владетели Давид ГУ Строителя (1089 - 1125) и царица Та- 
мара (1184 - 1210/1213). 

Интерес буди и съобщението, че и “до днес”, тоест до края на 
ХХ век, той се е наричал Грузинският манастир. Може би дори до тази 
късна епоха споменът, че в началото неговите основи са положени от гру- 
зинци, които и в следващите два века имали ключово значение за негово- 
то развитие карал хората нарицателно да го наричат Грузински манас- 
тир, като отглас от неговата първоначална същност, а именно център на 
грузинското монашество в българските земи. 


7. Павел Стефанов - Българо-грузински културни и църковни връзки - В: 
Исторически преглед, кн. 1-2, 2009, с. 5 - 0. 

8. Станимиръ Станимировъ - Бачковскиятъ манастиръ презъ ХТХ векъ - 
В: Родина, год. П, кн. 1, 1939, с. 48 - 72; С. Кисьов - Бачковски манастир, 
1990, с. 26 - 32. 

9. Реваз Сирадзе - Грузински извори за българската история през Средно- 
вековието и по-ново време - В: Исторически преглед, кн. 2, 1975, с. 93 - 97; 
Станимир Звездов - Известия за Бачковския манастир в грузинския лето- 
писен свод Картлис Цховреба - В: Минало, кн. 2, 2017, с.9 - 10. 


59 


